Abu-l-Abbos Ahmad al-Bujayriy. Abu-l-Abbos Ahmad al-Bujayriy () — Abu-l-Abbos Ahmad ibn Abu-l-Hasan Muhammad ibn Abu Hafs Umar ibn Muhammad ibn Bujayr ibn Hozim as-Sug‘diy al-Xushufag‘niy) — muhaddis va roviy. Hayoti va faoliyati. "Ahmad al-Bujayriy" va "Ahmad al-Xushufag‘niy" nomlari bilan ham mashhur bo‘lgan. Dastlabki ilmini tug‘ilib o‘sgan qishlog‘i Xushufag‘nda, bobosi Abu Hafs al-Bujayriydan olgan. Manbalarda keltirishicha, Abu-l-Abbos Ahmad al-Bujayriy bobosining „A"l-Jāmi’ as-sahӣh"“ („"Ishonchli to‘plam"“) va „"Kitāb as-safӣna"“ („"Kema kitobi"“) asarlaridan tahsil olgan va ularni to‘liq o‘zlashtirgan. Keyinroq Abu-l-Abbos Ahmad al-Bujayriy o‘z davrining yetuk muhaddislaridan hadis eshitgan va yozib olgan. O‘z navbatida, undan ham bir qancha muhaddislar hadis rivoyat qilganlar. Vafoti. Abu-l-Abbos Ahmad al-Bujayriy 372-yil rabi’ul-avval (milodiy 982-yil avgust–sentabr) oyida vafot etgan.